النجاح يعني إيه؟ هل هو إنك تبقى مشهور، غني، تطلع بفكرة تغير حياة الناس، ولا تساعد غيرك وتحس بالسعادة؟
الناس اللي عندهم مليار دولار مثلاً، هل دول ناجحين؟ طب ليه مش بيبطلوا محاولة كسب فلوس؟ هما محتاجين أكتر من مليار دولار ليه أصلاً؟ هما بيحاولوا يكسبوا أكتر عشان مفيش حاجة هتكفيهم. هما عمرهم ما هيكونوا مبسوطين كفاية.
لو كل اللي بتشتغل عشانه هو الفلوس، هتعمل حاجات وحشة عشان تجيبها. لو كل اللي عايزه هو مشروع ناجح، هتنصب على الناس عشان توصله. لو كل اللي عايزه هو الشهرة، هتضحي بكل حاجة عشان تحققها.
إيه هو النجاح الحقيقي؟ بالنسبة لي، إنك تبقى غني أو مشهور مش كل حاجة في الحياة. يمكن عندي قراء كتير دلوقتي على Zen Habits، بس مش حاسس إن ده اللي مخليني ناجح. أنا كنت ناجح حتى لما مكنش عندي أي قراء، لأني كنت بعمل اللي بحبه. حتى لما محدش كان هيقول عليا إني راجل ناجح. كنت بحب الكتابة، وكنت مبسوط. النجاح مش إنك تحقق حاجة في المستقبل، لكن إنك تعمل حاجة دلوقتي بتحبها.
فخلاص، سيبك من النجاح، ودوّر على السعادة والحب دلوقتي، في اللحظة دي. ده نجاح تقدر تحققه، من غير أي طريقة. بس اطلع واعمل كده.
الكاتب حس بالسعادة لما _
كان عنده قراء كتير كسب فلوس كتير بدأ يكتب ساب شغله